Kavalas

Kavalas – medinis pučiamasis instrumentas, fleita, kuria grojama Balkanuose (ypač Bulgarijoje, Makedonijoje, Serbijoje, Graikijoje), Turkijoje, Užkaukazėje. Priešingai nei koncertinės fleitos, kavalo abu galai yra visiškai atviri, o grojama pučiant į nuaštrintą galą. Kavalas turi 8 skylutes, iš kurių 7 yra priekyje, o 1 gale (nykščiui).

Instrumentas paprastai gaminamas iš medžio (sedulos, abrikoso, slyvos, buksmedžio, uosio ir kt.), nors būna pagamintų ir iš rago, arundo, metalo, plastiko. Būna vientisi instrumentai, bei sudedami iš 3 dalių. Ilgis 60-90 cm, tačiau priklausomai nuo regiono instrumento forma skiriasi. Kavalu grojamos dvi oktavos. Garsas diatoninis, švelnus, svaigus, melancholiškas.

Manoma, kad kavalas kilęs iš Anatolijos, išplatintas kalnų klajoklių juriukių.

 Panašūs instrumentai 
 dudukas
 nėjus
 jedinka
 švi

 Nuorodos 
 Bulgarų muzikas groja kavalu
 Kavalo muzika grupės „Anastasija“ kūrinyje

Kategorija:Mediniai pučiamieji
Kategorija:Europos muzikiniai instrumentai